Broj:06-019/22-449 14. mart 2022. godine

 Na osnovu člana 6 stav 1 Odluke o saradnji i partnerstvu Glavnog grada i nevladinih organizacija (,,Službeni list CG – opštinski propisi", broj 31/19), Sekretarijat za lokalnu samoupravu Glavnog grada upućuje

**JAVNI POZIV**

**za izbor predstavnika NVO u radu radne grupe za izradu akata iz nadležnosti Glavnog grada**

 POZIVAMO sve NEVLADINE ORGANIZACIJE koje imaju sjedište u Glavnom gradu i obavljaju djelatnost na teritoriji Glavnog grada da predlože svog predstavnika u radnu grupu za izradu akata iz nadležnosti Glavnog grada (odluke, razvojni planovi i sl.) kojima se uređuju prava i obaveze grđana, a koji su predviđeni Programom rada Skupštine Glavnog grada – Podgorice za 2022. godinu. Program je objavljen na internet stranici Glavnog grada.

 Nevladina organizacija može predložiti svog predstavnika u radnu grupu pod uslovom da:

* ima sjedište u Glavnom gradu i obavlja djelatnost na teritoriji Glavnog grada;
* u statutu ima utvrđene ciljeve i djelatnosti u oblastima koje su u vezi sa zadatkom radne grupe;
* je u posljednje tri godine realizovala najmanje jedan projekat ili aktivnost u vezi sa zadatkom radne grupe;
* nema dospjelih neizmirenih obaveza po osnovu lokalnih javnih prihoda;
* u organu upravljanja nema članova organa političkih partija, javnih funkcionera, rukovodeća lica ili državnih i lokalnih službenika, odnosno namještenika.

Kandidat za člana radne grupe može biti lice koje:

* je član, zaposlen ili volonter nevladine organizacije najmanje jednu godinu prije kandidovanja;
* je učestvovalo u realizaciji projekta ili aktivnosti koja je u vezi sa zadatkom radne grupe;
* nije član organa političke partije, javni funkcioner, državni službenik, odnosno namještenik;
* ima podršku od strane najmanje tri nevladine organizacije.

**Potrebna dokumentacija:**

* prijava na javni poziv u kojoj se navodi akt sa jedinstvene liste za koji je NVO zainteresovana;
* kopija rješenja o upisu u registar nevladinih organizacija i kopija statuta;
* pregled realizovanih projekata i aktivnosti u vezi sa zadatkom radne grupe i datumom realizacije;
* ovjerena izjava lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;
* lični podaci i biografija kandidata;
* dokaz da je kandidat nevladine organizacije član, zaposlen ili volonter u nevladinoj organizaciji najmanje jednu godinu prije podnošenja prijave;
* ovjerena potvrda da je kandidat učestvovao u realizaciji projekta ili aktivnosti koja je u vezi sa zadatkom radne grupe;
* ovjerena izjava (kod nadležnog organa ili notara) kandidata da nije član organa političke partije, javni funkcioner ili državni i lokalni službenik, odnosno namještenik i da prihvata kandidaturu;
* pisma podrške kandidatu od strane drugih nevladinih organizacija.

 Sekretarijat po službenoj dužnosti pribavlja dokaz da nevladina organizacija nema dospjelih neizmirenih obaveza po osnovu lokalnih javnih prihoda.

ROK ZA PODNOŠENJE PRIJAVA JE 8 (OSAM) DANA OD DANA OBJAVLJIVANJA JAVNOG POZIVA.

Prijava se odnosi na jednu radnu grupu, odnosno na jedan akt. U slučaju podnošenja većeg broja prijava za učešće u izradi akata koji su Programom rada planirani u istom kvartalu, nevladina organizacija dužna je da predloži različite predstavnike.

Prijava sa potrebnom dokumentacijom podnosi se u zapečaćenoj koverti sa naznakom : ,,Ne otvaraj – prijava po javnom pozivu za izbor predstavnika nevladine organizacije u radu radne grupe".

 Na prednjoj strani koverte navodi se naziv i adresa organa kome se prijava dostavlja:

GLAVNI GRAD PODGORICA

Sekretarijat za lokalnu samoupravu

Ul. Njegoševa br. 20 (zgrada gradskog parlamenta)

81 000 Podgorica

 Na poleđini koverte navodi se naziv i sjedište nevladine organizacije.

Kontakt osoba: **Nikola Jočić**

e-mail: nikola.jocic@podgorica.me

br. telefona: 020 447-190, 447-180

**Jedinstvena lista akata** iz nadležnosti Glavnog grada koji su predviđeni Programom rada Skupštine Glavnog grada – Podgorice za 2022. godinu:

**1. Predlog programa o izmjenama i dopunama Programa postavljanja privremenih objekta na teritoriji Glavnog grada Podgorice**

**Nosilac posla:** Sekretarijat za komunalne poslove

**Rok**: I kvartal

**2. Predlog programa podizanja spomen – obilježja**

**Nosilac posla**: Sekretarijat za kulturu i sport

**Rok:** II kvartal

**3. Predlog lokalnog akcionog plana za mlade Glavnog grada 2022.-2023.godine**

**Nosilac posla:** Sekretarijat za lokalnu samoupravu

**Rok:** III kvartal

**4. Predlog programa socijalnog stanovanja Glavnog grada Podgorice**

**Nosioci posla**: Sekretarijat za socijalno staranje u saradnji sa Sekretarijatom za komunalne poslove, Direkcijom za imovinu i Agencijom za stanovanje d.o.o.

**Rok:** III kvartal

**5. Predlog plana upravljanja komunalnim i neopasnim građevinskim otpadom u Glavnom gradu Podgorica za period 2022.-2027. godina**

**Nosilac posla:** Sekretarijat za komunalne poslove

**Rok:** IV kvartal

**6.**  **Predlog plana zaštite i spašavanja od zemljotresa na teritoriji Glavnog grada Podgorice**

**Nosioci posla:** Radna grupa za izradu Nacrta plana zaštite i spašavanja od zemljotresa na teritoriji Glavnog grada Podgorice i Služba zaštite i spašavanja

**Rok:** IV kvartal

**7**. **Predlog programa uređenja prostora Glavnog grada Podgorice za 2023. godinu, sa Programom urbane sanacije**

**Nosilac posla**: Sekretarijat za planiranje prostora i održivi razvoj

**Rok**: IV kvartal

**8. Predlog odluke o proglašenju brda Gorica zaštićenim prirodnim dobrom**

**Nosilac posla**: Sekretarijat za planiranje prostora i održivi razvoj

**Rok**: I kvartal

**9. Predlog odluke o određivanju naziva mosta u Podgorici**

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: I kvartal

**10. Predlog Odluke o opštinskim i nekategorisanim putevima na teritoriji Glavnog grada Podgorice**

**Nosilac posla:** Sekretarijat za saoobraćaj

**Rok:** I kvartal

**11. Predlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa – rekonstrukcija sportskog objekta – natkrivanje otvorenog bazena u kompleksu SC „Morača“**

**Nosilac posla**: Sekretarijat za planiranje prostora i održivi razvoj

**Rok:** I kvartal

**12. Predlog odluke o kućnom redu**

**Nosilac posla**: Sekretarijat za komunalne poslove

**Rok**: II kvartal

**13. Predlog odluke o obimu i vrsti dopuštenih radova na spoljnim djelovima zgrade**

**Nosilac posla**: Sekretarijat za komunalne poslove

**Rok**: II kvartal

**14. Predlog odluke o izmjenama i dopunama Odluke o auto - taksi prevozu na teritoriji Glavnog grada Podgorice**

**Nosilac posla**: Sekretarijat za saobraćaj

**Rok**: III kvartal

**15.** **Predlog Odluke o mjerilima za kategorizaciju opštinskih i nekategorisanih puteva na teritoriji Glavnog grada**

**Nosilac posla**: Sekretarijat za saobraćaj

**Rok**: III kvartal

**16. Predlog Pravilnika o sadržaju i načinu vođenja evidencije o opštinskim putevima na teritoriji Glavnog grada i objektima na njima**

**Nosilac posla:** Sekretarijat za saobraćaj

**Rok:** III kvartal

**17. Predlog odluke o podizanju spomen-obilježja davanjem naziva ulicama u Podgorici**

**Predlagač**: Savjet za davanje predloga naziva naselja, ulica i trgova

**Nosilac posla**: Savjet za davanje predloga naziva naselja, ulica i trgova

**Rok**: III kvartal

**18.Predlog odluke o javnom vodosnadbijevanju na teritoriji Glavnog grada**

**Nosilac posla**: Sekretarijat za komunalne poslove

**Rok**: IV kvartal

**19.Predlog odluke o vodosnadbijevanju seoskih i drugih naselja na teritoriji Glavnog grada**

**Nosilac posla**: Sekretarijat za komunalne poslove

**Rok**: IV kvartal

**20.Predlog Odluke o utvrđivanju erozivnih područja na teritoriji Glavnog grada – Podgorice**

**Nosilac posla:** Sekretarijat za podršku biznis zajednici i Služba za podršku poljoprivredi

**Rok:** IV kvartal

**21.Predlog odluke o Budžetu Glavnog grada – Podgorice za 2023. godinu**

**Nosilac posla**: Sekretarijat za finansije

**Rok** : IV kvartal